钦定古今图书集成/明伦汇编/闺媛典/第178卷 > 范泰宗妻程氏〈戴氏程氏附〉
## 钦定古今图书集成/明伦汇编/闺媛典/第178卷 > 范泰宗妻程氏〈戴氏程氏附〉

按《休宁县志》：“程氏，博村范泰宗妻。年二十九而寡，苦
志教子维尧。及长，娶戴氏，未几，尧又死。戴年二十六，
无子女程怜媳少，劝他适。戴曰：‘姑不背翁，妇岂负姑’？
誓死纺绩终养，乡人称为贞姑孝妇。维尧从弟维冬
妻，亦程氏。年二十二孀居，生一女，引刀断发，矢同姑
死。生母病，宁归，命改适，涕下欲自经。姑殁，鬻产葬祭”，
告族众，为夫立后而卒。